**DĖL ROKIŠKIO RAJONO SAVIVALDYBĖS TARYBOS 2019 M. VASARIO 20 D. SPRENDIMO NR. TS-16 „DĖL ROKIŠKIO RAJONO SAVIVALDYBĖS BIUDŽETO 2019 METAMS PATVIRTINIMO“ PATIKSLINIMO**

2019 m. lapkričio 29 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, Rokiškio rajono savivaldybės taryba n u s p r e n d ž i a:

Patikslinti Rokiškio rajono savivaldybės tarybos 2019 m. vasario 20 d. sprendimą Nr. TS-16 „Dėl Rokiškio rajono savivaldybės biudžeto 2019 metams patvirtinimo“:

1. Padidinti 1 priede patvirtintą savivaldybės biudžeto pajamų dalį **668,24637** **tūkst. Eur**, iš jų:

1.1. padidinti žemės mokesčio planą 265 tūkst. Eur;

1.2. padidinti nuomos mokesčio už valstybinę žemę ir valstybinio vidaus fondo vandens telkinius 290, 0 tūkst. Eur;

1.3. padidinti kitų pajamų planą 20,0 tūkst. Eur;

1.4. padidinti pajamų už teikiamas paslaugas planą 46,6 tūkst. Eur;

1.5. padidinti specialiąją tikslinę dotaciją valstybės deleguotoms funkcijoms vykdyti 34,332 tūkst. Eur;

1.6. padidinti dotaciją savivaldybės vykdomų projektų nuosavai daliai 12,31437 tūkst. Eur.

2. 1, 2, 9 priedus išdėstyti nauja redakcija.

3. Patikslinti 3, 4, 5, 6, 8 priedus.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Reda Dūdienė

**„DĖL ROKIŠKIO RAJONO SAVIVALDYBĖS TARYBOS 2019M. VASARIO 20 D. SPRENDIMO Nr. TS-16 „DĖL ROKIŠKIO RAJONO SAVIVALDYBĖS BIUDŽETO 2019 METAMS PATVIRTINIMO“ PATIKSLINIMO“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Tarybos sprendimo projekto tikslas – patikslinti pajamų ir išlaidų planą.

Šiuo metu esantis teisinis reglamentavimas.

Sprendimo projektas yra parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu.

**Sprendimo projekto esmė.**

Tikslinamas Rokiškio rajono savivaldybės tarybos 2019-02-20 sprendimu Nr. TS-16 „ Dėl Rokiškio rajono savivaldybės biudžeto 2019 metams patvirtinimo“ patvirtintas savivaldybės biudžetas. Tikslinama pajamų ir išlaidų dalys.

1. **PAJAMOS.**

Iš viso pajamos didinamos 668,24637 tūkst. Eur (1, 2, 3 priedai).

* 1. 2019 metų valstybės biudžeto ir savivaldybių biudžetų finansinių rodiklių patvirtinimo

įstatymo 6 priede patvirtintos savivaldybės prognozuojamos pajamos. Iš jų žemės mokesčio užduotis pagal FM prognozes – 480 tūkst. Eur. Savivaldybės taryba negali tvirtinti didesnių prognozuojamų pajamų, nei numatyta įstatyme. Taigi žemės mokesčio planas 2019m. ir patvirtintas 480 tūkst. Eur. Pagal Valstybinės mokesčių inspekcijos duomenis apie priskaičiuotą 2019 metų žemės mokestį savivaldybės biudžetas turėtų gauti 790,4 tūkst. Eur. Įvertinus galimas nepriemokas, planinę užduotį galima didinti 265 tūkst. Eur (1 priedas).

* 1. Analogiškai žemės mokesčiui, nuomos mokesčio už valstybinę žemę ir valstybinio

vidaus fondo vandens telkinius planas patvirtintas 143 tūkst. Eur, priskaičiuota 482,7 tūkst. Eur. Siūloma didinti šio mokesčio planą 290 tūkst. Eur.

1.3. Kitos gautos pajamos viršija šiai dienai metinę užduotį 20 tūkst. Eur, šia suma didinamas planas.

1.4. Įstaigos didina pajamų už teikiamas paslaugas planus: pajamas iš tėvų įnašų didina R. Lymano muzikos mokykla (3,0 tūkst. Eur), Kamajų A.Strazdo gimnazijos ikimokyklinio ugdymo skyrius (2,3 tūkst. Eur) ir Kamajų A.Strazdo gimnazijos neformalaus švietimo skyrius (0,9 tūkst. Eur). Kamajų seniūnija gauna papildomas pajams už turto nuomą (2,3 tūkst. Eur). Kitos įstaigos gauna kitas atsitiktines pajamas: Krašto muziejus – 3,9 tūkst. Eur, Socialinės paramos centras – 17,2 tūkst. Eur, Švietimo centras – 5,0 tūkst. Eur, Kultūros centras – 12,0 tūkst. Eur. Iš viso pajamų už teikiamas paslaugas planas didinamas 46,6 tūkst. Eur (1,3 priedai).

1.5. Valstybės deleguotoms funkcijoms planas didinamas 34,332 tūkst. Eur, tačiau ne visoms didėja. Socialinėms išmokoms (laidojimo išmokoms) planas mažinamas 12,8 tūkst. Eur, taip pat 1,568 tūkst. Eur mažinamos lėšos neveiksnių asmenų būklės peržiūrai. Soc. paramai mokiniams didinama 7,3 tūkst. Eur, soc. paslaugoms (asmenų su sunkia negalia globai) didinama 40 tūkst. Eur ir 1,4 tūkst. Eur papildomai skiriama jaunimo teisių apsaugai (1,2 priedai).

1.6. iš valstybės biudžeto skirta dotacija savivaldybės vykdomų projektų nuosavai daliai – 12,31437 tūkst. Eur.

**2.IŠLAIDOS**

Iš viso išlaidoms paskirstoma 664,24637 tūkst. Eur. Tikslinami 4, 5 priedai.

1. Valstybės deleguotoms funkcijoms asignavimai tikslinami 1 programai (,,Savivaldybės

funkcijų įgyvendinimas ir valdymas“) – administracijai ir 4 programai (,,Socialinės apsaugos ir sveikatos priežiūros paslaugų gerinimas“) – Socialinės paramos ir sveikatos skyriui ir seniūnijoms. Paskirstymas pagal asignavimų valdytojus ir atskiras funkcijas detalizuotas 6 priede.

1. Įstaigų pajamos už teikiamas paslaugas nukreipiamos įstaigų, kurios jas uždirbo,

vykdomoms programoms (pagal 3 priedą).

1. Dotacija savivaldybės vykdomų projektų nuosavai daliai skiriama 5 programai (,,Rajono

infrastruktūros objektų priežiūra, plėtra ir modernizavimas“) – Statybos ir infrastruktūros skyriui.

1. Papildomai gautas ir gautinas pajamas į vietinį biudžetą 575 tūkst. Eur siūloma skirti pagal

pridedamą lentelę:

tūkst. Eur

|  |  |  |  |
| --- | --- | --- | --- |
| Eil. Nr. | **Asignavimų valdytojas** | **SIŪLOMA SKIRTI** | **PASKIRTIS** |
| 1 | Finansų skyrius | 25,0 | palūkanos |
| 2 | Statybos ir infrastruktūros plėtros skyrius | 23,50 | kapitalo investicijoms |
| 170,0 | ES projektams finansuoti |
| 82,12662 | dotacija ES projektams iš dalies finansuoti |
| 30,0 | subsidijos už šildymą |
| 3 | Turto valdymo, ir ūkio skyrius | 45,0 | nuostolingų maršrutų nuostoliams padengti |
| 4 | Administracija | 45,0 | darbo užmokesčiui dėl mero, vicemero ir valstybės tarnautojų išeitinių išmokų |
| 7,0 | savivaldybės kitoms išlaidoms |
| 5 | Socialinės paramos ir sveikatos sk. | 41,944 | kompensacijos už šildymą |
| 3,80103 | VšĮ Rokiškio rajono ligoninės dalininko kapitalui didinti (lizingas kompiuteriniam tomografui) |
| 6 | L.-d. ,,Nykštukas“ | 1,7 | indaplovei, stalams |
| 7 | Juozo Tumo-Vaižganto gimn. | 3,266 | 2,156 ,,Romuvos“ gimnazijos padalinio lietaus vamzdynui pakeisti ir grindims sutvarkyti;  1,11 – šilumos punktui sutvarkyti |
| 8 | L.-d. ,,Varpelis“ | 1,5 | indaplovei |
| 9 | Juodupės gimn. | 1,5 | išeitinėms išmokoms (naktiniam sargui) |
| 10 | Panemunėlio sen. | 1,9 | išeitinėms išmokoms (darbininkui) |
| 11 | Žemės ūkio sk. | 3,388 | melioracijos investiciniams projektams parengti |
| 12 | Jūžintų sen. | 3,164 | Laibgalių darželio remonto darbams |
| 13 | L.-d. ,,Pumpurėlis“ | 2,0 | komunalinėms paslaugoms |
| 14 | Rokiškio m. | 15 | Kalėdų eglės puošimui, elektra gatvėms apšviesti |
| 15 | Švietimo įstaigoms (pagal sąrašą) | 7,21 | apmokėti už darbuotojų sveikatos patikrą |
| 16 | Obelių sen. | 9,0 | traktoriaus remontui (3,0); už šiukšlių išvežimą (3,0); gatvėms apšviesti (3,0) |
| 17 | KKSC | 4,085 | Sporto klubų dalyvio mokesčiams ( 8 klubai) |
| 18 | Juodupės sen. | 1,5 | šiukšlių išvežimas (0,3); kultūros namų remonto darbams užbaigti (1,2) |
| 19 | Pandėlio sen. | 8 | seniūno išeitinėms išmokoms (4,0); už šiukšlių išvežimą (4,0) |
| 20 | Obelių l.-d. | 2,3 | mitybai (1,0); už šildymą (1,3) |
| 21 | Kavoliškio m.-d. | 0,7 | sanitarinės priemonės, svarstyklės |
| 22 | Rokiškio kaim. sen. | 13 | darbo užmokesčiui (9,6) dėl viršvalandinio darbo apmokėjimo ir seniūnės koeficiento padidinimo; šildymas, elektra, vanduo (3,5 ) |
| 23 | Kamajų sen. | 8,415 | dėl etatų pasikeitimo (vietoj kūrikų – darbininkai) ir seniūno pavaduotojo išeitinės) |
| 24 | Pandėlio UDC | 2,5 | mityba |
| 25 | M.-d. ,,Ąžuoliukas“ | 3,2 | mityba, už šildymą |
| 26 | Obelių gimn. | 7 | vairuotojo DU, autobuso draudimas, 3,0– kuras, šildymas, elektra, vanduo |
| 27 | Suaugusių ir jaunimo mok. centras | 0,5 | suskilusio lango paketui pakeisti |
| 28 | Kamajų gimnazijos IUS | 0,8 | gartraukis valgyklos patalpose |
| 29 | **IŠ VISO** | **575,000** |  |

5.Valdymui ir švietimo pagalbai skirtų mokymo lėšų perskirstymas ( 9 priedas).

Juodupės gimnazijai mažinamos sutaupytos valdymui skirtos lėšos 2230 eurų. Ši suma spalio mėn. buvo skirta mokytojų darbo užmokesčiui dėl koeficientų didesnių už vidutinį.

Sumažinamos sutaupytos lėšos švietimo pagalbai: Suaugusiųjų ir jaunimo mokymo centrui 8614 Eur – mokymo lėšos, Rokiškio pagrindinei mokyklai – 3568 Eur . Šios lėšos perskirstytos spalio mėn.

Jūžintų pagrindinei mokyklai mažinamos sutaupytos valdymui skirtos lėšos 215 eurų, ši suma skiriama švietimo pagalbai.

1. Papildomas ir tikslinamas sprendimo 8 priedas „ 2019 metais savivaldybės planuojamų vykdyti projektų, finansuojamų ES ir kitų fondų paramos, valstybės investicijų programos ir kuriems reikalingas prisidėjimas, sąrašas“:

* tikslinama savivaldybės dalis projektui „Salų dvaro sodybos rūmų kapitalinis remontas„ nes reikalingas avansinis mokėjimas 57,6 tūkst. Eur. Lėšos grįš tik kitais metais.
* projektui „Rokiškio l/d „Pumpurėlis“ pastato vidaus patalpų ir ugdymo aplinkos modernizavimas“ netinkamos išlaidos didėja 15,5 tūkst. Eur, nes agentūra netvirtina šios sumos.

- papildomas sąrašas projektu, vykdomu Kriaunų seniūnijos bendruomenės socialinio

verslo projektu „Socialinės paslaugos Rokiškio rajono gyventojams“. Reikalingos

apyvartinės lėšos transporto priemonei pirkti. Yra Projektų rengimo bei įgyvendinimo

koordinavimo grupės pritarimas.

7. Įstaigos ir seniūnijos tikslina asignavimus tarp straipsnių ir tarp programų (darbo užmokestis, ilgalaikis turtas).

**Galimos pasekmės, priėmus siūlomą tarybos sprendimo projektą:**

**teigiamos, nauda rajono gyventojams –** bus finansuotos reikalingos ir būtinos išlaidos, nebus didinamas kreditorinis įsiskolinimas.

**neigiamos** – nėra.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Finansų skyriaus vedėja Reda Dūdienė